รมว.ยุติธรรมสนับสนุน พ.ร.บ.ฟอกเงิน
การประชุมสัปดาห์นี้มีการพิจารณาร่างกฎหมายหลายฉบับ อาทิ ร่าง พ.ร.บ.ป้องกันและปราบปรามการฟอกเงิน และร่าง พ.ร.บ. ปราบปรามการสนับสนุนทางการเงินแก่การก่อการร้ายตามที่คณะรัฐมนตรีเสนอ โดยรัฐมนตรีว่าการกระทรวงยุติธรรมและ ส.ส. ผู้สนับสนุน ได้ชี้แจงหลักการณ์และเหตุผล รวมถึงความจำเป็นของการตรากฎหมาย หลังไทยถูกจัดอันดับโดยคณะทำงานเฉพาะกิจเพื่อดำเนินมาตรการทางการเงินเกี่ยวกับการฟอกเงิน (แฟตเอฟ) เป็นประเทศสุ่มเสี่ยงต่อการผอกเงินและการก่อการร้ายโดยสมาชิกสภาผู้แทนราษฎรบางส่วนอภิปรายสนับสนุน เพื่อแก้ไขปัญหาความยุ่งยากในการทำธุรกรรมทางการเงินระหว่างประเทศ และเป็นผลดีต่อการลงทุนและส่งออกของกลุ่มธุรกิจต่างชาติในประเทศไทยก่อนหน้าการประชุมมีความเห็นจากทางรัฐบาลและฝ่ายค้าน เรื่องการที่ประธานสภาไม่ได้บรรจุระเบียบวาระการพิจารณาแก้ไขร่างรัฐธรรมนูญ วาระ 3 และร่าง พ.ร.บ.ปรองดองแห่งชาติในสมัยประชุมนี้ โดยนายจุรินทร์ ลักษณวิศิษฎ์ ประธานวิปฝ่ายค้านยืนยันว่า หากหยิบยกเอาทั้ง 2 ร่างฯมาพิจารณา จะทำให้เกิดความแตกแยกขัดแย้งขึ้นทันที ด้านนายอุดมเดช รัตนเสถียรประธานวิปรัฐบาล กล่าวว่า อาจมีความเป็นไปได้ที่จะถูกนำมาพิจารณาในสมัยประชุมหน้า
 รัฐมนตรีว่าการกระทรวงยุติธรรมและ ส.ส. ผู้สนับสนุน ชี้แจงความจำเป็นของการตรากฎหมาย พ.ร.บ.ฟอกเงิน หลังไทยถูกจัดอันดับโดยคณะทำงานเฉพาะกิจเพื่อดำเนินมาตรการทางการเงินเกี่ยวกับการฟอกเงิน (แฟตเอฟ) เป็นประเทศสุ่มเสี่ยงต่อการผอกเงินและการก่อการร้าย
พ.ร.บ.ฟอกเงิน,รมว.ยุติธรรม